Á fjórum fundum peningastefnunefndar Seðlabanka Íslands í fyrra vildi Þórarinn G. Pétursson , aðalhagfræðingur bankans , hækka stýrivexti þegar meirihluti nefndarmanna vildi halda þeim óbreyttum eða vildi hækka vexti meira en meirihlutinn vildi gera í viðkomandi skipti . Kemur þetta fram í ársskýrslu Seðlabankans . Þann 13. maí lagði seðlabankastjóri lagði til að vextir bankans yrðu hafðir óbreyttir . Arnór Sighvatsson , Gylfi Zoëga og Katrín Ólafsdóttir studdu tillögu seðlabankastjóra en Þórarinn G. Pétursson greiddi atkvæði gegn henni og kaus heldur að hækka vexti um 0,5 prósentur . Þann 10. júní lagði seðlabankastjóri til að vextir bankans yrðu hækkaðir um 0,5 prósentur . Arnór Sighvatsson , Gylfi Zoëga og Katrín Ólafsdóttir studdu tillögu seðlabankastjóra en Katrín Ólafsdóttir hefði heldur kosið að hækka vexti um 0,75 prósentur , en var þó þeirrar skoðunar að munurinn væri það lítill að hún gæti fallist á tillögu seðlabankastjóra . Þórarinn G. Pétursson greiddi atkvæði gegn tillögu seðlabankastjóra og kaus heldur að hækka vexti um 1 prósentu . Þann 19. ágúst lagði seðlabankastjóri til að vextir bankans yrðu hækkaðir um 0,5 prósentur . Arnór Sighvatsson , Gylfi Zoëga og Katrín Ólafsdóttir studdu tillögu seðlabankastjóra en Þórarinn G. Pétursson greiddi atkvæði gegn henni og kaus heldur að hækka vexti um 0,75 prósentur . Þann 30. september lagði seðlabankastjóri til að vextir bankans yrðu hafðir óbreyttir . Arnór Sighvatsson , Gylfi Zoëga og Katrín Ólafsdóttir studdu tillögu seðlabankastjóra en Þórarinn G. Pétursson greiddi atkvæði gegn henni og kaus heldur að hækka vexti um 0,25 prósentur . Á öðrum fundum peningastefnunefndar urðu allir nefndarmenn ásáttir um vaxtaákvörðun .